น้ำมันดิบปิดขยับขึ้นเล็กน้อย
สัญญาน้ำมันดิบเวสต์เท็กซัส (WTI) ตลาดนิวยอร์กปิดขยับขึ้นเมื่อคืนนี้ (22 ต.ค.) เนื่องจากมีแรงขายทำกำไรเข้ามาภายหลังจากที่ตลาดร่วงลงเมื่อวานนี้
23 ต.ค. 2558

สำนักข่าวอินโฟเควสท์รายงานว่า สัญญาน้ำมันดิบ WTI ส่งมอบเดือนธ.ค.ขยับขึ้น 18 เซนต์ หรือ 0.4% ปิด (22 ต.ค.)ที่ 45.38 ดอลลาร์/บาร์เรล ส่วนสัญญาน้ำมันดิบเบรนท์ส่งมอบเดือนธ.ค.เพิ่มขึ้น 23 เซนต์ หรือ 0.5% ปิดที่ 48.08 ดอลลาร์/บาร์เรล
ทั้งนี้ มีแรงซื้อเข้ามาในตลาดภายหลังจากที่ราคาสัญญาร่วงลงเมื่อวานนี้ แต่การปรับตัวขึ้นของราคาคงจะไม่มากนัก เนื่องจากค่าเงินยูโรที่อ่อนตัวลง ภายหลังจากที่นายมาริโอ ดรากิ ประธานธนาคารกลางยุโรปส่งสัญญาณเรื่องการขยายระยะเวลาในการใช้มาตรการผ่อนคลายเชิงปริมาณออกไป
สำหรับข้อมูลพลังงานที่ได้มีการเปิดเผยเมื่อวานนี้นั้น สำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต็อกก๊าซธรรมชาติของสหรัฐ เพิ่มขึ้น 8.1 หมื่นล้านลูกบาศก์ฟุตในช่วงสิ้นสุดสัปดาห์ ณ วันที่ 16 ต.ค.ที่ผ่านมา ซึ่งต่ำกว่าการคาดการณ์